Cesarhanmun/geonobi-data huggingface dataset:
地名: 寧越 (江原道, 都護府)
年: 1455.0

○乙卯/世祖與右議政韓確、左贊成李思哲、右贊成李季疄、左參贊姜孟卿, 自議政府進闕, 與兵曹判書李季甸、吏曹判書鄭昌孫、戶曹判書李仁孫、刑曹判書李邊、兵曹參判洪達孫、參議楊汀、承旨等會于賓廳, 議曰: "惠嬪
              楊氏、尙宮朴氏、錦城大君
              瑜、漢南君
              &#x2497D;、永豐君
              瑔、同知中樞院事趙由禮、護軍成文治等謀亂, 黨與旣衆, 不可忽也。" 於是(合)
                〔闔〕
              司啓請曰: "錦城不懲前事, 猶潛結武士, 厚施黨與, 交結惠嬪、尙宮, 使養母懿嬪入處惠嬪宮, 其乳母聰明等潛常往來, 瑜亦往來, 又贈婢於尙宮, 交通問訊。 又與漢南、永豐及鄭悰, 相結惠嬪與尙宮, 自文宗朝擅權宮內, 不法之事不可枚擧。 又不待大臣宗室之議, 而擅以懿嬪之戚朴文規之女及瑜妻族崔道一之女, 欲立爲王妃而不得, 乃以中宮非己所立, 百計離間。 悰之潛事惠嬪及瑜, 衆所共知, 趙由禮亦其黨也。 臣等欲啓久矣, 其勢日甚, 念惟宗社大計, 豈宜以私廢公? 請亟明正其罪。" 從之。 命義禁府配楊氏于淸風, 尙宮朴氏于靑陽, 瑜于朔寧, &#x2497D;于錦山, 瑔于禮安, 悰于寧越, 收由禮告身囚之。 又收文治及李禮崇、申孟之、申仲之、申謹之、申敬之告身, 發邊遠充軍。 令宦官田畇傳于確等曰: "予幼沖不知中外之事, 致姦黨竊發, 亂萌未息, 今將以大任傳付領議政。" 確等驚惶曰: "今領議政悉摠中外諸事, 復傳以何大任乎?" 畇以啓, 魯山曰: "予自前日已有此意, 今乃計定, 不可改也。 其速辦諸事。" 確等合辭固請, 世祖亦涕泣牢辭。 畇入啓。 少選, 畇更出宣傳, 令 ‘尙瑞官將大寶入’, 諸大臣相顧失色。 又命趣之, 同副承旨成三問詣尙瑞司出寶, 令畇捧進于慶會樓下。 魯山出樓下, 召世祖, 世祖趨入, 承旨、史官隨之。 魯山起立, 世祖俯伏涕泣固辭。 魯山手執寶授世祖, 世祖辭不獲受之, 猶俯伏, 魯山命扶出。 世祖出至大君廳, 司僕官侍立, 軍士侍衛。 政府令集賢殿副提學金禮蒙等製禪位、卽位敎書, 有司備儀衛, 設軒架於勤政殿庭。 世祖具翼善冠、袞龍袍, 率百官詣殿庭受禪。 其禪位敎曰:
地名: 寧越 (江原道, 都護府)
年: 1457.0

○義禁府啓: "瑜自順興安置後有異志, 賂記官仲才、品官安順孫ㆍ金由性ㆍ安處强ㆍ安孝友、軍士黃緻ㆍ辛克長、鄕吏金根ㆍ安堂ㆍ金恪, 使仲才之子好仁招舊奴鄭有才, 與其徒凡三ㆍ石丁ㆍ石仇知ㆍ凡伊及豐山官奴李同共謀起兵, 使各帶兵仗, 又遺府使李甫欽金頂子珊瑚笠纓, 且言, ‘公近日必爲堂上官’, 甫欽不受, 瑜言, ‘當以別日贈之。’ 及聞魯山君下寧越, 紿言, ‘乳母小非蹴吾妾子吾乙亡, 幾死’, 邀致甫欽及中才請訊之’, 因謂曰, ‘主辱臣死, 予豈坐而待死? 請公聚兵, 與我今夜直攻榮川, 榮川不應, 則軍法從事, 卽向安東, 安東吾家僮聚居之地, 可得二三千兵, 以此號令, 誰敢不從?’ 遂錄節制使、處置使、諸邑守令、敎授官姓名, 拔劍劫甫欽署名, 令吹角打皷, 促取印信軍器, 以紙付仲才, 發牌字聚軍, 自作誓文曰, ‘姦臣用事, 誘掖宗親, 放黜主上, 社稷顚覆, 同心匡救, 如有二心, 天地神祇社稷宗廟之神, 日監在玆。’ 與甫欽、仲才同署要盟, 遂贈甫欽頂子笠纓及段子衣。 仍索堅甲, 甫欽辭以無有, 瑜更請安東鐵甲, 與甫欽議云, ‘今遣豐基郡事於(行嶺)
                  〔竹嶺〕
                
              、聞慶縣監於草岾, 使截上京之路, 其來者勿拒, 則本道從仕者顧戀妻子, 靡然而來, 仍集軍士, 成事不難。’ 甫欽嘗假稱鎭穰, 遣盲人石敬於瑜所, 說瑜曰, ‘前朝王子自少爲僧, 免禍者頗多。’ 又問僧懶夫曰, ‘瑜終於此邑乎? 將還京乎?’ 懶夫答曰, ‘有虛蒙相。’ 甫欽以語瑜, 瑜言, ‘予以桂陽君之故得罪而來, 近無存問事, 有難測, 汝亦可畏。 汝昔與瑢相知, 適今作宰此邑而予亦來此, 今時則不問有罪無罪坐之。’ 甫欽曰, ‘靖難時, 事機嚴急, 間有不問而抵罪者矣’, 瑜與甫欽謀逆明甚。 其仲才、好仁、有才、石丁、凡三、石仇知、凡伊、李同、順孫、由性、處强、孝友、黃緻、金根、克長、安堂、金恪俱各承服, 皆凌遲處死, 依法緣坐, 籍沒財産。" 上從之, 命順孫、黃緻、由性、處强、孝友、克長處斬, 勿緣坐, 甫欽、金根杖一百流三千里, 金恪杖一百, 安堂杖八十, 石敬勿論。 時犯罪者多, 無知小民, 爲姦人詿誤, 情涉疑似者, 亦有之。 上下照律狀于議政府議之, 皆以事干反逆, 未敢輕議, 率從重典。 左贊成申叔舟曰: "上意豈欲多殺人? 宜原情定罪。" 以是多所全活。
地名: 寧越 (江原道, 都護府)
年: 1459.0

○臨瀛大君
              璆奴上佐告: "江原道
              平昌人李爲言, ‘郡人前敎諭劉得良欲於沙峴北造豐樂院, 作爲文記, 因錄錦城、魯山等伴倘, 將謀爲亂。’" 命囚李爲及其從兄金牧于義禁府, 令鎭撫李由義往寧越、平昌等處, 捕囚劉得良及伴儻七十餘人。
地名: 寧越 (江原道, 都護府)
年: 1493.0

○己卯/受常參, 視事。 左承旨金應箕將刑曹啓本啓: "寧越囚私婢丁令與其娚永忠謀殺其夫林千罪, 律該丁令凌遲處死, 永忠斬不待時。" 命議于領敦寧以上及議政府、六曹、漢城府。

○丙申/受常參, 視事。 左承旨金應箕將刑曹啓本啓: "寧越囚私婢丁今, 聽其父辛丁夫言, 置毒謀殺其夫林泉罪, 律該斬不待時。 丁今娚永忠, 從父言打殺林泉罪, 律該絞。" 上問左右。 廣陵府院君
              李克培對曰: "丁今初聞父命, 乃曰: ‘妻而殺夫, 何面目見人乎?’ 乃棄毒藥, 父强之而後毒之, 則是迫於父命, 非其情也。 況林泉非因毒而死, 終爲永忠所殺, 則可減死矣。" 吏曹判書洪貴達啓曰: "雖有父命, 夫可殺乎? 林泉幸不死耳, 其意欲殺之也。" 上曰: "依律處之。"
                【丁夫病死獄中。】
              掌令朴始行啓杖訊儒生未便事, 不聽。 貴達啓曰: "賤隷輩則可忍杖矣, 兩班子弟, 若加刑問, 則豈得不誣服?" 上曰: "敢於公主墓放火, 是可忍也, 孰不可忍也?" 都承旨曺偉啓曰: "火微爇起於表石下, 若故爲放火, 則當盡燒矣, 何止於此?" 上曰: "火起而旋卽撲滅耳。" 始行啓曰: "儒生無違端, 又無證左, 不可刑訊。" 應箕曰: "儒生, 日暮時與僧鬪於沙峴, 其距墓甚遠, 徒步者勢不得還至墓地也。" 上曰: "雖不知某人所爲, 然窮鞫則自然得情矣。" 應箕曰: "其日適寒食, 必祭其墓, 無乃香爐餘燼延爇歟?" 上曰: "事體非輕, 幷鞫墓傍居人。"
地名: 寧越 (江原道, 都護府)
年: 1534.0

○壬戌/傳于政院曰: "卽見慶尙道觀察使書狀, 今雖禁忌, 事甚驚愕, 故言之矣。 自古盜賊, 無歲無之, 然奴婢殺主,
                【慶州居進士南世豪奴, 大上佐、小上佐等, 連引賊人張無作只, 同殺其主世豪。】
               (誤)
                〔誠〕
              稀世之事, 其爲驚愕, 莫大於是。 賊人張無作只受刑二次, 如此苦熱, 若或隕命, 則不得明示典刑。 卽速畢推啓覆, 以正典刑事, 令刑曹爲公事以啓。 且張無作只刦奪全州居前參奉崔守洪處女, 率歸于江原道
              寧越郡, 才人知邑同家依接云。 彼知邑同, 若與張無作切親之人, 則其在人情, 勢不得首告也, 若非親戚, 則可因里正等告官, 而不告。 慶尙道觀察使, 已移文于江原道觀察使, 彼知邑同者, 使之捉囚矣。 然其家屬之人, 則不及焉, 豈有在家不知之理乎? 知邑同家屬之人, 竝令捉囚推問事, 言于刑曹。"

○傳于政院曰: "今見刑曹所啓, 張無作只公事, 固當如此, 然奴婢殺主, 至爲驚愕。 爲先畢推啓聞事及崔守洪妻死節
                【賊將殺守洪, 其妻以身覆守洪呼曰: "吾財可偸去也, 何故又殺吾夫也?" 賊先殺其守洪之妻, 遂及守洪。】
              本末, 具錄啓聞事, 慶尙道觀察使處, 各別下書。 且星州牧使境內, 有奴婢殺主之事, 則卽當捕治, 而矇然若不知也。 星州牧使, 亦速推考事, 幷下書。 且寧越郡才人知邑同, 卽速捉送于慶尙道事及崔守洪處女, 令其族屬, 護還其家事及寧越郡守, 其境內有如此之事, 而莫之知, 當推考事, 招江原都事言之。"
地名: 寧越 (江原道, 都護府)
年: 1547.0

○憲府啓曰: "江陰居黃玉珠, 以白川居莫同, 爲逃奴囚禁, 而莫同則自稱寧越郡(守)
                〔首〕
              奴, 將取賤籍自明之時, 死於獄中。 其妹以玉珠, 畏被重罪, 與獄卒同謀, 滅跡之事, 起訟于本處檢屍, 而檢官失實之意, 告狀于本府。 臣等取其作文而見之, 三檢狀, 以多有傷處, 銀釵亦有驗。 毒藥致死可疑書塡, 則莫同被殺明白。 而初檢官牛峯縣令李應、江陰縣監具淳, 以病患致死書塡。 不小殺人重事, 用情如此, 至爲駭愕。 請罷。 近來紀綱解弛, 廉恥道喪, 憑依權勢, 抑奪成風。 利歸於下, 怨歸於上。 王子駙馬凡私得之物, 一切令內需司奴推給。 雖其應得之物, 猶爲不可。 若非所當得而必令內需司推給, 則將恐指內需司爲橫奪之門, 而小民之怨, 叢集於上。 請自今一切勿爲。 前此已屬內需司而干相訟之物, 令該掌官, 改分揀, 以示率下以正之道。" 答曰: "李應、具淳事, 如啓。 內需司推田畓事, 今朝掌令啓之, 故已令該掌辨之矣。"
地名: 寧越 (江原道, 都護府)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 寧越 (江原道, 都護府)
年: 1608.0

○掌令朴楗
              
              司憲府啓曰: 臣等取考江原、忠淸兩道暗行御史不法文書, 其中有米穀、雜物分饋私用處, 此則當行移各道, 推考處置矣。 但寧越郡有貿銀木件記一張, 木綿至於二十疋, 此銀不知用於何處。 所貿之木, 收捧於民, 極爲駭怪。 獜蹄有件記二張, 其一乃案不付奴婢身貢捧上也。 各寺奴婢, 雖因奸吏用術, 脫漏於貢案, 而所收木綿, 當輸送于該曹, 而乃敢私用, 至於二十疋, 此則盜官物也。 新經廟、闕之役, 東方民力竭矣。 一條材木斫而曳出, 其弊無窮, 而乃敢侵毒殘民, 輸運材木, 私送於權貴之家, 至於八處, 而多至於一百九十九條。 其蔑法、虐民, 善事左右之狀, 極爲痛憤, 此則與人贓也。 近來朝著之間, 貪風大振, 凡百私需, 恣意誅求, 皆出於民, 民安得不困? 不可不隨其現出, 按法施行。 請寧越郡守金廷龍、獜蹄縣監李慶祚拿囚, 貿銀所用之處、收貢私用之由、材木所送之處, 一一嚴鞫, 依法處置, 一以警貪汚之俗, 一以嚴與人入己之律。 一經亂離, 人窮斯濫, 名流之士, 或多沈沒於利慾之阬塹。 如各營防納、各驛納馬、京營刷馬、其他微細瑣屑之利, 無不碎首爭之。 至於貢物防納, 國法至嚴, 而爲士大夫者, 身蹈市井之事, 舌騁士夫之論, 斂袵而坐, 略無羞愧。 民生之困瘁, 實由於此, 良可痛心。 或以八道田結, 較量貢物之價, 均一作米, 或令各道各官, 除本色上納者外, 勿爲防納, 而或米、或布, 參酌定價, 成文上納, 貿易供用, 一以革防納之弊, 一以救民生之急。 令宣惠廳從長熟講, 趁速擧行。 藩閫之臣, 不敢越境離鎭, 規制極嚴, 其意有在, 雖在私情, 固不可計。 全羅兵使鄭起龍, 敢以私故, 冒濫陳疏, 輕朝廷、蔑公義之狀, 極爲駭愕。 請先罷後推, 以警武夫驕蹇汎濫之習。 答曰: "竝依啓。 鄭起龍疏出於人子至情, 何用治罪? 不允。"
地名: 寧越 (江原道, 都護府)
年: 1619.0

○王出御仁政殿, 引見贊劃使李時發。 承旨趙纘韓啓曰: "卽者諸大臣, 會坐備局, 欲與李時發同登引對, 商議守禦之策矣。" (李時發啓曰: "備局諸臣, 思近淸光, 各陳所懷矣。" 王曰: "今已日晩, 當隨後爲之。" 李時發啓曰: "臣前爲北伯時, 已知此賊之難當。 不幸此賊犯順中朝, 中朝方發天下兵馬, 守禦遼、廣, 賊勢想不舍此而來犯。 但我國板蕩之極, 斯深可慮矣。") 王曰: "伊賊長驅, 則有可防之勢乎?" 李時發曰: "此賊鐵騎馳突, 勢難野戰, 猶可城守。 然嚴講守禦之策, 備盡自强之道, 則庶有可爲之事。 豈可委諸無可奈何而置之乎?" 王曰: "行間陷城, 乃其長技, 於我國, 亦不無是患。 卿其與張晩相議善防。" 李時發曰: "(聖敎至當。) 前聞淸河等地, 皆以此取勝云, 其兇謀何可測也? 且我國紀綱蕩然, 武士輩, 只以巧避爲事, 無意赴國之難, 此弊不可長也。爲國, 不過賞罰二柄而已。 近來賞罰不明, 勸懲無路。 伏願聖明, 嚴明賞罰, 振肅綱維, 則國事幸甚。 近者防禦使南以興、李琰等, 只帶軍官數員, 而不得馹騎, 留滯三日, 始爲發行。 國門之內, 尙猶如此, 何能號令於列邑乎?" 王曰: "留於何處云乎?" 李時發曰: "留於門外云矣。" 
                時發曰: "當此粗安之日, 尙有此弊, 風塵一起, 國事可知。 且不幸今年凶荒, 振古所無。 飢饉、師旅, 一時竝作, 而不得已之後, 復起於此時。 傳聞西邊列邑, 軍糧、百役, 皆辦於民, 一人之家, 徵租四十餘石云。 民安得聊生也? 且聞遼、廣, 年穀豐稔, 貿糧之事, 已蒙允許, 不可不斯速爲之。" 王曰: "軍糧自下三道, 運來頗優, 而何爲告缺乎?" 李時發曰: "雖有些少之糧, 而軍前不可無儲蓄之穀矣。 且兩南軍糧, 雖爲徵發, 千里風濤, 運來極難。 群議皆以爲: ‘以此穀貿銀, 轉販軍糧於中江等處可矣。" 王曰: "明年則不可不大開屯田, 而此意曾已言送於張晩矣。" 時發曰: "但西邊土地, 與北道有異矣。 且臣伏見(下備局)擢用人材之敎, 此誠方今急務也。 目今罪藉之中, 豈無人才? 而如臣無狀, 又荷重任。 伏願聖上, 詢于大臣, 收用幸甚。" 王曰: "當體念焉。" 王曰: "賊勢日盛, 而備局有輕視之色, 卿今下去, 十分料理。" 時發曰: "(臣近來伏見前後聖敎, 極爲允當。 且)
              倭寇之於我國, 有不共一天之讎, 而尙有羈縻之計。 況與奴賊, 旣無世讐, (又未結釁,) 雖講好, 未爲不可。 但天朝將官壓境境, 上差官絡繹, 事機漏洩, 難處之端一起, 則後日之事可慮。 爲今之計, 自上進接臣僚, 吁咈一堂,博采群議, 或賜睿裁,則國家大事, 片言可決。 (且天朝大兵, 近臨賊境, 伊賊必不舍是而深入矣。 雖有搶犯之事, 若或本根一搖, 國事可知矣。 伏願聖上留念焉。)" 王曰: "擺撥遲滯, 卿其申飭。 數萬將士, 一國軍器蕩盡無餘, 卿其與張晩相議優措。" 時發曰: "(當如聖敎措處。) 臣昨見金藎國, 得聞都監, 多有新造軍器。 臣欲啓請齎去矣。 且廣州牧使全有亨, 頗有計慮, 熟諳城守, 西路守令相換, 令施其才智何如?" 王曰: "令備邊司議處。" 時發曰: "遠道軍士, 千里暴露, 戶役煩重, 侵虐在家妻子, 怨聲徹天云, 國家宜用蠲減之典, 以示實惠。" 王曰: "此事前已下諭, 而各道各官, 尙不體行矣。" 時發曰: "平安一道, 戰敗之餘, 死亡居半。 自上特垂德音, 俾蒙實惠, 邊防戍卒, 飽經寒苦, 亦加優恤之典。 (古語曰: ‘悅以使民, 民忘其勞。’)" 王曰: "在逃逆賊, 物色購捕。" 時發曰: "(當依聖敎。) 且黜陟惟明, 貪汚可戢。 臣與張晩, 詳察守令之賢否, 一一啓達, 新除守令, 亦願各別擇送。" 王曰: "非徒守令, 至如諸將賢否, 亦與張晩詳察狀啓。" 時發曰: "(當依上敎。) 且滿浦、昌城等處, 賊若來犯, 則猶可相勢而處之, 至於寬奠間, 奴兵搶掠, 則父子之間, 義不可不救, 而兵釁或恐因此而起。 此必須預蒙聖算指授, 然後可無臨時顚躋之患矣。" 王曰: "令備邊司議處。 大槪東路人民, 被兵來投, 則不可不受, 而凶賊若有闌入之患, 則何以爲之, 亦與備局議去。" 時發曰: "臣於昔日, 歷見沿江列邑, 江界之狄踰嶺、昌城之延平嶺, 可以把截, (臣當下去,) 以築城、設關等事, 欲於明年內措置矣。" 王曰: "嶺路把截之事似好。 一處雖不利, 次次設險可矣。" (時發曰: "臣再啓惶恐。 危難之際, 上下相孚, 然後可濟時艱。 伏願殿下, 引接臣僚, 疇咨謀猷。 況今國家, 多有不得已之役, 不能專一於征繕之擧, 內外諸臣, 以此爲慮矣。" 趙纘韓啓曰: "西道則人皆以爲憂慮, 而有此設備之擧。 臣於六月間, 得見北道馳報, 則會寧越邊伊賊築城等事, 極爲叵測, 胡人進告, 雖不足取信, 而亦不可不慮也。" 王曰: "此事曾已下敎, 而備局不思料理之策, 慢忽甚矣。")
              時發
              啓曰: "昔者高麗時, 契丹來寇鐵山郡, 以劍車勝戰矣。 臣頃在關西, 造作此車, 則可合野戰之具。 今臣下去欲爲議造
                矣。 大槪
              
              朴彛叙詳知此車制度矣。" 王曰: "多般商議爲之。" (李時發曰: "龜城邊鎭重地。 府使李淑命居下已久, 斯速差出何如?" 王曰: "今已議薦矣。")
              時發曰: "臣下去之後, 廣采民瘼, 一一陳啓矣。 自上亦爲商議廟堂, 俾蒙實惠。" 王曰: "依啓。 屯田之事, 亦盡力爲之。" (時發曰: "今番武科一萬武士, 或出於軍保中, 或出於田野中, 此輩曾未操弓, 冒占者過半。 領送西邊敎演宜當。" 王曰: "令備邊司議處。") 王賜李時發弓矢、環刀、筒兒、甲冑等物, 宣醞。 (
                  史臣曰: "李時發前後所陳, 無非籌邊之策、治國之要, 其意美則美矣。 而但身爲主將, 反以‘羈縻’二字, 仰干天威, 此豈閫帥之所忍道者? 其不監前車之覆轍, 是可惜也。" 又曰: "時發榻前所達, 皆是當行之急務。 而徒以議處爲敎而已, 則委閫之意安在? 且全有亨不過一老醫, 而時發反以諳鍊軍事, 西道守令相換, 至於啓請, 余未知其意所在也。" 【時人以爲: "時發與有亨自少相切, 而有此啓"云。
                】)
地名: 寧越 (江原道, 都護府)
年: 1624.0

○接伴使尹毅立馳啓曰: "卽刻守備王萬才來到臣處, 出示都督票文, 仍言曰: "俺受督府之令, 當往咸鏡道, 臣問: ‘以何事入去乎?’ 答曰: ‘山東
              淮安府人朱姓者, 以行商, 曾在遼東, 爲賊所擄, 轉入會寧越邊三日程, 久居其地。 上年七月, 逃來督府衙門, 說稱被擄所居, 部落甚多, 漢人四十餘名, 亦在其中。 因陳可勦之狀, 都督聞此言, 上年十月, 送俺于會寧, 使之偵探, 俺到其地, 絶無所聞, 故從實告知矣。 近日都督以爲, 攻其部, 則奴賊必驚動, 棄遼東而走, 令俺帶同朱姓人, 前往會寧, 依票文施行, 而遣遊擊、王輔、時可達可達, 領五千兵馬, 將以十月初六日, 起程向北道。 都督發銀五千兩, 令備軍糧, 一百五十餘石於咸鏡各站云。 往勦一二部落, 不足以動奴酋之一髮, 適足以開釁我國之害, 將有不可勝言。 方欲呈文陳辨, 而必無聽許之理, 罔知所爲云。" 毛都督差官守備鄭繼武, 齎咨入來, 館于太平館。 其咨曰: "逆奴奸狡, 出沒無常, 雖經本鎭, 屢挫其鋒, 近得諜報云, 奴酋賊兵及所帶遼民, 屯種於咸鏡地處, 本鎭不日統兵, 則往咸鏡道
              會寧、鍾城等處地方, 相機設策, 未免經由貴國之地。 沿邊館站, 困疲已甚, 本鎭素所悶恤者, 故宜預爲設處, 以杜騷擾之患。 酌兵計食, 每兵每日用米三檔, 每馬每日用豆一榪, 共兵一萬, 一日共用米二百包, 馬一千匹一日共用豆七十包。 本鎭故先發銀五千兩, 希速令司餉者, 措糧于沿邊各站, 以備本鎭駐兵食用。 仍令該地方, 添設撥夜, 協同本鎭夜撥, 前導擺設妥當。 庶士馬不致有朽腹之虞, 而地方亦無擾害之患矣。 其米豆之價, 恐五千兩不足於數, 竢回兵之日, 算明補償云。"
地名: 寧越 (江原道, 都護府)
年: 1653.0

○丙寅/上引見大臣及備局諸臣, 特令領中樞府事李敬輿入侍。 上謂敬輿曰: "卿之箚辭, 切中當今上下之病, 不可泛然答之, 故召卿面諭矣。 所論無非至言, 而至於繼述祖宗仁厚之德云者, 尤善矣。" 對曰: "芻蕘之言, 聖人擇焉。 臣言雖淺, 若蒙採施, 則豈無少補乎?" 上曰: "柳慶昌除授邊邑, 果非體下之道, 江界府使改差。 且其爲人何如?" 對曰: "廉簡自守之人也。" 上又問曰: "任有後何如? "對曰: "其人有文章, 且有至行矣。" 上曰: "特爲擢用。" 又曰: "李應蓍、尹文擧竝敍用。" 上曰: "公ㆍ私賤、良民, 竝從母役何如?" 領議政鄭太和曰: "私賤旣從母役, 而公賤及良民則獨否, 其不均亦甚矣。" 上歷問諸臣, 皆以爲善。 副提學金益熙、大司憲金南重力言其便, 工曹判書元斗杓獨難之。 敬輿曰: "臣箚略言兵制矣。 束伍之無益於戰陣久矣。 兵務精, 不務多, 多而不精, 適足以自困也。 宜簡精兵十萬, 皆習火技, 其餘冗兵, 盡令減去, 則浮費自省, 豈不便乎?" 太和曰: "束伍則固無所用, 然以其不精, 而遽損其額, 亦不可也。" 守禦使李時昉曰: "各衙門軍官, 罷定軍役, 已有成命, 而但山城所屬者, 亦已滿千, 似難降定矣。" 太和曰: 軍官之稱, 至於千, 果極濫雜, 改以他號, 仍屬山城之役似好矣。" 上曰: "卿言是矣。" 上曰: "彼中人衣服無章, 卒伍之類, 亦着龍袍。 昭顯世子及予之往瀋也, 彼給蟒龍衣, 使着之。 今麟坪之往也, 亦然云, 蓋厚待之意也。" 麟坪大君
              㴭以使臣赴北京也, 彼以王弟優禮之, 引入殿內, 置酒與飮, 又與黑色蟒龍衣, 㴭卽於座上, 衣而謝之。 及其還也, 人多有言之者。 大司憲金南重聞而欲論之, 上聞有物議, 慮其未諳彼國之例, 乃於是日, 引前事而曉諭之, 臺臣知上意, 不敢發。 大司諫洪命夏啓曰: "今謝恩使赴北京之日, 譯官輩私相交易, 而以其物貨, 託稱內用, 極可驚駭。 請令攸司摘發科罪。" 上從之。 益熙進曰: "魯山墓在寧越, 往在祖宗朝遣邊官致祭, 今則久廢。 若擧舊典, 則其於消沴求雨, 不爲無助。" 上令該曹擧行。 承旨金佐明曰: "實錄洗草時, 有賜宴之命矣。 取考故事, 則洗草之前, 有賜宴政府之擧, 而承旨、中使皆押宴, 成廟
              《實錄》纂修後, 大提學洪貴達爲序文矣。" 上曰: "有施賞之典乎?" 佐明曰: "嘗聞古來流傳之語, 大提學與都廳、郞廳, 皆有陞秩之典, 先輩文集中有見出處矣。" 上曰: "賜宴之擧, 不可欠缺, 先行政府宴, 洗草則退行。" 上曰: "鄭命守親屬作弊者, 使平安監司摘發處置乎?" 太和曰: "曾已密通, 而陽德縣監張繼禹作弊最甚云矣。" 上曰: "令本道用極律。" 太和曰: "殷山府使當還降其號, 而成川地割屬殷山者, 亦當還之成川, 因命守所囑, 前後免賤奴婢, 竝皆還賤爲當。" 上從之。
地名: 寧越 (江原道, 都護府)
年: 1660.0

○壬午朔/江原監司李後山請以內司奴婢居寧越者若干名, 定爲魯山君守墓事, 下禮曹。 禮曹以內奴移定他役, 非本曹所擅, 寢之。

○江原監司李後山, 請以內司奴婢居寧越者若干名, 爲魯山君置守塚, 事下禮曹, 禮曹以內奴移定他役, 非本曺所擅, 寢之。
地名: 寧越 (江原道, 都護府)
年: 1710.0

○辛巳/江原道
              寧越郡民池莫立妻, 爲虎所囕, 其小女允分, 抱母腰不釋, 虎乃捨去。 全羅道
              珍山郡士人李國亮, 爲虎所咬, 其妻裵氏, 持鎌子追而擊之, 虎遂捨國亮, 咬食裵氏。 忠淸道
              海美縣私婢信香家, 夜失火, 屋宇盡燒。 其子五男驚起出外, 而知其母未及出, 冒焰突入, 與其母同死火中。 上聞之, 竝命旌閭。
地名: 寧越 (江原道, 都護府)
年: 1728.0

○上御召對。 備局堂上趙顯命曰: "寧越官奴田枝華爲名漢, 年前來往於珍富面
              水多村, 圖出立案, 擧一村攬爲己物, 潛賣於桃渚洞
              朴監司家, 朴監司家轉賣於淑嬪房。 所謂朴監司, 未知何人, 而士夫之家, 買得此等虛踈之地, 又賣於淑嬪房, 其爲風習, 亦可駭, 而雖以淑嬪房言之, 何必買得此等處, 以貽無窮之民弊乎? 分付道臣, 田哥立案處, 使之査啓, 果爲不實, 則淑嬪房所買處, 使之還退, 恐宜矣。" 上允之。 顯命曰: "諸宮家買得此等虛踈之物, 輒爲民弊, 故今此入侍承旨趙錫命, 曾爲御史時, 建請以爲: ‘諸宮家此等買賣, 先令本道、本官, 査問其虛實, 然後使之決其買賣, 防塞奸民盜賣之弊。’ 則肅廟朝, 特許所請, 著爲令甲矣。 此令更爲申明好矣。" 上曰: "此等事, 予嘗慨然矣。 宰臣之言如是, 依所達申明可也。"
地名: 寧越 (江原道, 都護府)
年: 1733.0

○甲戌/寧越私奴萬才伏誅。 萬才幼時, 父爲其主所殺, 至是萬才稱爲父復讎, 椎殺其主。 事發覺, 三省設鞫, 按問取服, 正法。
地名: 寧越 (江原道, 都護府)
年: 1734.0

○弑主罪人萬才伏誅。 萬才者, 寧越人金大宗之奴也。 大宗嘗殺萬才之父, 萬才旣長, 弑大宗以報父讎。 設省鞫, 取服正法。
地名: 寧越 (江原道, 都護府)
年: 1822.0

○禮曹以各式年京外忠、孝、烈、狀報政府, 分等抄啓。 忠臣旌閭秩。
                【京居贈參議李士珪, 丁丑虜亂扈從沁都, 殉節者也。】
              孝子旌閭秩。
                【京居故通德郞兪彦淳, 故郡守鄭維, 故士人李堂九, 故折衝宋奎輝, 開城府故士人秦景舜、梁濟均, 忠原故童蒙洪此奇, 永同故士人金良榘, 藍浦故通德郞李基周, 全州故郡守李汝忠, 扶安故士人金履孝, 迎日故士人金仁學, 三陟故學生洪啓夏, 平壤故參奉金宗澤, 咸興故學生李益孫, 富寧武人鄭彭重, 安邊故士人金彦濟。】
              孝女旌閭秩。
                【京居故學生李維妻金氏, 楚山故士人尹基顯妻金氏。】
              孝婦旌閭秩。
                【溫陽故士人李培夏妻南氏, 江界無役宋泰文妻申姓。】
              烈女旌閭秩。
                【京居故學生尹致準妻林氏, 故學生黃奎鈾妻許氏, 故進士權賚妻李氏, 故僉正李秉淳妻金氏, 故學生朴齊衡妻李氏, 故折衝皮尙一妻尹氏, 故學生林日淳妻尹氏, 故學生趙漢錫妻權氏, 贈參議李士珪妻李氏, 故將仕郞安國均妻李氏, 故折衝金順孫妻金氏, 故吏姜寬得妻方姓, 開城府故士人金履瑞妻梁氏, 故士人玄錫祺妻金氏, 廣州府故學生金致彦妻趙氏, 江華府故劉義泰妻河氏, 木川故通德郞金義淵妻李氏, 淸州故士人李集璜妻李氏, 靑陽故良人李重馥妻金姓, 稷山故良人李士玉妻白姓, 全州故士人宋規煥妻安氏, 玉果故良人金夢愛妻金姓, 錦山故士人朴希默妻金氏, 光州故士人崔弘淳妻申氏, 淸道故士人李宅俊妻郭氏, 蔚山故學生許塾妻李氏, 山淸故士人閔百祿妻盧氏, 河東故士人崔浩妻金氏, 其女兄故士人金尙讃妻金氏, 寧海良人金文在妻私婢一烈, 襄陽故士人鄭用觀妻申氏, 三陟故良人崔明倫妻朴姓, 原州故通德郞朴東肇妻李氏, 洪川故士人許殷洙妻李氏, 長淵故士人金在重妻李氏, 載寧幼學康彛根妻李氏, 平壤故士人張禮維妻李氏, 館軍朴允建妻朱姓, 殷山故士人李再倜妻金氏, 成川故良人李廷沃妻趙姓, 德源故武人南允福妻李氏, 咸興故士人朴尙駱妻金氏。】
              孝子贈職秩。
                【京居故進士金善民, 任㠎。 故通德郞申晧, 開城府故士人金彦璋, 公州故士人閔鎭運, 木川故通德郞金義淵, 〈天〉安故同知李大亨, 淸州故通德郞李尙復, 扶餘故士人黃載謙, 全州故別將金養直, 故士人金亨福, 光州故士人金光儁, 其弟故士人光源, 永川故士人李時復, 淸道故士人李宅俊, 寧越故學生嚴健中, 橫城故幼學申昅, 其弟故同知
                    
                  , 谷山故士人韓錫龜。】
地名: 伊川 (江原道, 都護府)
年: 1406.0

○命收前將軍韓乙生職牒, 流之遐方。 乙生, 開國功臣忠之子。 素狂妄不謹, 奸私奴金哲之妻名寶排者有娠。 金哲執之, 訴于刑曹, 乙生逃之本鄕伊川縣, 上命於外方定軍役。 未幾, 乙生潛還京, 又與寶排晝奸, 金哲又執而訴之。 刑曹論乙生(檀離)
                〔擅離〕
              軍役恣行淫慾之罪, 乃有是命。
地名: 伊川 (江原道, 都護府)
年: 1409.0

○杖趙順和一百, 永屬慶尙道
              固城縣官奴。 議政府請誅順和, 上曰: "予欲活之。" 河崙曰: "雖聖人不廢用刑, 順和, 非殿下所得私也。" 成石璘啓曰: "臣老且死, 不從殿下好生之德, 固爲不可, 然此人罪極, 不可活也。 雖殺之, 乃順和自殺, 非國家殺之也。" 上曰: "任純禮、朴蔓、申孝昌、鄭龍壽罪, 不在此人之下, 亦且得生。 釋此不誅, 亦何妨哉! 且順和不若孝宗之甚也。" 崙對曰: "純禮之生, 亦殿下之失也。" 上曰: "予之不與政府議者, 知其必有此論也。 予欲活一人, 志已定矣, 勿復有言。" 乃有是命。 巡禁司啓韓繼生隱藏孫孝宗之罪當斬, 命減一等施行, 杖百遠流。 繼生卽文之子。 巡禁司又啓: "伊川縣前座首李恒、戶長崔吉, 知孫孝宗在逃而不首, 準律杖一百, 流三千里。" 從之。 又啓隱藏趙順和者其六寸宋有ㆍ李長壽、六寸妹夫廉思義、七寸姪崔彛純、八寸妹夫金乙卿及私奴福三, 知情不首者金顯、金天、婦女熊伊之罪, 命宋有等六人減一等施行, 金顯、金天減杖二十, 熊伊以年老杖八十, 收贖。 又啓孫孝宗三寸姪佛老知情不首, 命遠方付處。 又啓: "白英富、宋成弼隱藏趙順和, 照律當斬, 然順和旣杖百屬賤。 名例云: ‘若罪人特蒙恩減罪者, 亦準罪人減等法。’" 從之, 減杖二十。
地名: 伊川 (江原道, 都護府)
年: 1418.0

○囚隊副韓彦于義禁府。 彦告摠制文孝宗與姊夫江原道觀察使李貞幹私聚兵馬謀亂, 以貞幹家婢開刮爲證, 命囚彦及開刮, 使刑曹、臺諫行首與吏曹參判趙末生按問。 義禁府啓請刑問開刮, 上曰: "刑問, 重事也。 古人云: ‘箠楚之下, 何求不得?’ 雖一笞一楚, 宜審施行。" 又下孝宗、貞幹于義禁府, 與韓彦憑問。 命左副代言元肅與義禁府同問。 又命義禁府曰: "孔子謂: ‘仲由、冉求, 弑父與君亦不從也。’ 貞幹、孝宗皆端人也。 必不爲此, 實彦之誣告也。 其審覈之。" 彦果服其誣, 命釋貞幹、孝宗囚。 義禁府照律, 彦誣告死罪, 而不至死, 當杖一百、流三千里, 加役三年。 命議政府、六曹擬議, 皆曰: "如此誣告叛逆當死。" 遣義禁府都事金尙寧于伊川, 拿前典書李原實以來, 蓋韓彦辭引原實與宰臣文達漢爭奴婢, 故敎我以此說。 達漢, 卽孝宗之父也。
地名: 伊川 (江原道, 都護府)
年: 1485.0

○禮曹啓: "《儀禮詳定》內, 州縣之學免祭兩廡諸位, 縣學幷免殿上十位, 唯開城府及諸道界首官, 徧祭兩廡諸位。 周濂溪ㆍ程明道ㆍ程伊川ㆍ朱文公四位、薛聰ㆍ崔致遠ㆍ安裕, 縣以上竝祭之, 曹已受敎。 依上項詳定施行, 諸道界首官則有東西廡, 其餘州府郡縣則竝無廡, 周濂溪以下四位及薛聰等三人, 從祀爲難。 依顔、曾、思、孟例, 州府郡學則於大成殿內, 東從祀後行周濂溪、程伊川在東西向, 西從祀後行程明道、朱文公在西東向, 俱北上。 薛聰、安裕, 在程伊川差後; 崔致遠, 在朱文公差後。 縣學亦依上項例何如?" 命議于領敦寧以上及議政府。 鄭昌孫、韓明澮、沈澮、尹弼商、李克培、尹壕、鄭佸、金謙光議: ‘大成殿位次, 依所啓施行。" 洪應、李坡議: "依所啓施行, 但本朝崔致遠、薛聰、安裕, 已從祀文廟, 鄕學雖廢之亦可也。" 盧思愼議: "大成殿位次, 依所啓施行。 但薛聰始作吏讀, 崔致遠始以文章著, 安裕入奴婢于國學, 雖於我國有功, 其於道統之傳, 不可與程、朱比倫。 與享兩廡, 於禮亦優, 配祀大成殿, 恐爲過制。 況釋奠先師, 天下之公議, 至於縣學, 雖十哲亦不得與, 今以爲有功於我國而升之, 未穩。" 傳曰: "崔致遠、薛聰、安裕, 固不及周濂溪等道統之傳, 宜若只祀國學。 然於鄕學祀之已久, 不可遽廢。 承政院、弘文館, 其以此更議以啓。" 都承旨權健等議: "薛聰等雖於我國有功, 豈可比擬於濂溪、程、朱傳道之功耶? 然當初詳定, 必有所據, 考《實錄》後更議何如?" 副提學安處良等議: "薛聰等雖有功於國學, 非濂溪、程、朱之比。 止於界首官有兩廡處從祀爲便。" 傳曰: "《實錄》開閉時更啓。"
地名: 伊川 (江原道, 都護府)
年: 1489.0

○鷲城正
              顆來啓曰: "臣有欲啓事。" 上御宣政殿引見。 顆啓曰: "阿陰正奴貴同、石崇還自永安道, 貴同語臣曰: ‘永安道人民相語云: 「觀察使謀叛, 所爲率皆異常。 邀平安監司請相見, 不來, 欲自往見。」 此亦不可知也。 且永興船三隻, 今已到泊安邊。 江原道行幸未便。’ 臣之奴金同亦有是言, 請問之。" 命拿致貴同、石崇、金同, 而金同先至。 上御崇文堂問之, 金同曰: "鐵原奴衆伊語奴云: ‘永安道
              三方、水洞、鐵嶺等處皆行習陣, 不禁入歸人而禁出來人, 形勢荒唐。’ 且奴到伊川縣, 見官廳新造甲五十餘部矣。" 命遣義禁府都事李孟文于鐵原, 拿衆伊來。 下金同于獄。
地名: 伊川 (江原道, 都護府)
年: 1535.0

○命招益陽君
              懷、利城君
              慣、宜川尉
              南燮元等, 諭之曰: "予曾聞祖宗朝, 厚待宗親至矣, 然不可不敎戒, 故俾年長宗室, 撿擧年少宗親, 或有妄行失道, 或不能制奴隷者, 幷撿擧。 此欲使宗室, 不至於有過, 預爲防閑、杜漸之意也。 且祖宗設宗學本意, 欲使宗親等, 學習知禮義, 此甚美事也。 今則非徒不勤學習, 年少子弟, 各以其意恣行, 尊長不撿飭, 故犯法者多矣。 雖有宗簿寺, 而有司, 則著見於事, 然後推之矣。 尊長須先撿飭, 不至有過, 則大有益於防閑也。 近聞臺論, 伊川君以妾子贖身事, 曾受沐浴之由, 枉道橫行, 又欲見吳琢之婢, 歸於殷栗。 廣川君以娼妓爲妾, 欲受由往東萊, 以驛馬率來云。 宗親子弟, 如是犯法, 皆由尊長不撿飭之故也。 古云: ‘宗室犯法, 不罪則廢法, 罪之則傷恩。’ 是故須預爲防閑, 不至於罪責。 君等體奉予意, 撿飭子弟, 不至於此可也。"
地名: 伊川 (江原道, 都護府)
年: 1546.0

○壬午/上御朝講。 侍講官周世鵬曰: "伊川作四箴, 而皆主於禮, 朱子曰: ‘禮者, 畫出一箇天理, 可尊則尊, 可敬則敬, 事事物物, 皆隨處合理者也。’ 二帝、三王, 皆以禮而合於天理, 故人欲不行。 人主一身, 先明天理, 以合於禮, 則天下爭慕之, 賢者樂而行之, 愚者畏而從之, 天下皆入於天理。 此帝王所以重天理者也。 夫學術有三, 一曰心學, 二曰訓詁之學, 三曰詞章之學。 是三者, 兼行於後世, 訓詁詞章, 獨爲之主, 而心學則微暗而不行者久矣, 是天理不明而然也。 後之帝王, 不及古昔聖賢者, 亦由於舍本而務末也。 願上沈潛玩索, 日與經幄大臣, 硏究探討, 使四方觀瞻取則焉。" 知經筵事丁玉亨曰: "視聽言動, 皆人所不能無者, 而皆出於心。 必先治其心, 而後天理明私欲去, 而自有非禮勿視聽言動矣, 常須操存此心, 主於禮而無他適可也, 不然則非僻之心, 自萌於中矣。" 參贊官金益壽曰: "非禮勿視聽者, 以顔子之學, 可及於此。 故孔子以是言之, 古之學術, 非但讀書而已, 必須先治其心, 以盡四勿之功, 故其效終至於治國平天下矣, 禮之爲用, 豈不大哉? 顔淵雖匹夫, 窮則獨善, 達則兼濟之道, 未嘗不具於其心, 凡學者, 必先獨善其身, 而後終兼濟天下者, 乃聖賢極致之功也。 其獨善而不得兼濟者, 不幸之甚也, 但世之學者, 徒以此爲一場說話, 而不能措諸事業者, 以理學不明故也。 大抵理學, 人人之所不能者也, 故或有好之者, 或有惡之者, 好惡相悖, 竟不能措諸事業。 人君雖欲好而行之, 在下者不好而防之, 故治日常少, 亂日常多。 是以上雖有堯、舜之君, 下必有皋、夔、稷、契之臣, 然後其道可行。 有其君而無其臣, 居今之世, 復古之治, 玆亦難矣。" 言未訖, 世鵬曰: "此言似有弊端。 帝王心學, 不可行於今時者, 甚不可之論也。" 益壽曰: "非謂心學, 不可行於今時也。 上下皆務爲心學, 各盡其學, 則復古何難, 不然則難矣。" 特進官趙士秀微聲曰: "是言果有弊端。" 久之乃曰: "克己復禮, 天下歸仁, 上有好者, 下必有甚焉者, 何難之有?" 世鵬曰: "高麗中葉以上, 道學不明, 人心貿貿, 莫知所向, 禮制不明。 可愧之事, 史不絶書, 自程、朱之學, 出於二百五十年之間, 高麗末葉雖亂, 而猶有賴此而扶持者, 至于我朝, 天理人心, 井井堂堂者, 莫非以學術之明也。 今古一理, 學術亦無彼此。 惟在上之人, 行之如何耳。 頃於己卯年間, 人皆爲《小學》, 而終不能之者, 以媒爵之徒, 藉於《小學》, 紛紜詭怪, 使先王, 欲復古治之心, 竟不得施, 至今遺恨。
                【己卯之人, 豈是媒爵之徒? 而當時之論, 皆如此, 誰能明好惡是非乎?】
              世人以學術爲經營爵祿之計, 故先王旣不能行其有爲之志。 其後二十年間, 人皆不知《小學》, 人情俗習, 盡歸於偸薄。 先王慨念於斯, 欲令中外儒士, 讀《小學》而亦不行。 此臣之在外時所聞者也。" 益壽曰: "《小學》之美, 人孰不知? 但今里巷之人, 如聞《小學》之說, 則皆掉頭或非笑。 今如變此習, 則治化可見, 不變則治化終不得明矣。 臣前者啓於經筵, 使八道擇定學長, 以訓童蒙, 然皆以例視, 而無意奉行, 終何益也? 先朝或有狂簡之士, 猶有操心者云, 近觀世人, 則猶未及其人, 深可嘆也。" 士秀曰: "《小學》何罪? 皆聖賢義理之學。 人心天理, 古今如一, 學之則便是。" 世鵬曰: "學者無一毫人欲之私, 又能無小間斷, 然後至於眞積力久, 而純善無惡也。 如此之人, 雖未易得, 若曰行之難矣, 而不知(句)
                〔向〕
              方, 則一端天理, 終不得明也。" 特進官金麟孫曰: "聖人之道, 非高遠難行, 只在於日用事物之間, 隨事觸處, 而便察其非禮與否, 禮則行, 非禮則否。 從容中道, 久而誠矣, 則工夫之極致, 無過於此, 須體念焉。" 士秀曰: "人之於學, 省念爲大, 必操存省察 而後可知視聽爲非禮, 言動爲非禮矣。 《書》曰: ‘惟聖罔念作狂, 惟狂克念作聖。’ 念之一字, 最關於用功。" 世鵬曰: "知之非難, 而行之惟難。 顔淵曰: ‘舜何人也, 予何人也? 有爲者亦若是。’ 其自期如是, 故終爲百世之師。 爲堯、舜之功, 在於省念, 立心如顔子 則可至於堯、舜矣。" 言訖, 以次退出思政門外, 士秀笑謂益壽曰: "公之言, 是則是矣。" 諸官出, 益壽顧謂記事官等曰: "吾所言爲何如, 而左右皆非之乎?" 李文馨曰: "進言於君, 而必曰堯、舜之道可復行於今日, 而不可以爲時異而難行, 故左右如是言之矣。" 崔彦粹曰: "所言雖不合勸進之辭, 亦深中習俗之病也。" 益壽曰: "有人或發《小學》之語, 則在下者防之如倭奴戎狄, 自上何由知《小學》之爲美而可行乎? 欲上知此弊, 故敢啓之耳。 吾亦豈不知勸進之語乎?" 色變而起。
地名: 伊川 (江原道, 都護府)
年: 1551.0

○憲府杖殺妖巫甘德。 甘德, 初居開城府, 伊川君
              壽禮以寵妾得病, 邀請祈禱, 因出入諸宗室及貴臣家, 蹤跡跪秘, 與領府事李芑妾交通, 晝夜共處, 假作男子之事。 始囚於憲府, 芑方用事, 故請於臺官而放之, 至是芑勢將衰, 臺官得以殺之。 女又與芑之外孫安容妻最密, 而容妻事之如母。 凡有祀神之事, 容妻獨與甘德行之, 雖昵婢, 莫得與知也。
地名: 伊川 (江原道, 都護府)
年: 1556.0

○乙丑/諫院啓曰: "伊川君
              壽禮, 前以有行, 至蒙聖朝褒奬, 而惑愛娼女冠紅粧, 長在其家, 唯其言是從, 使正妻, 守其本家, 而疏棄不見, 以婢僕畜之, 給以月料, 至令其嫡女, 無所仰賴, 未免號泣。 其於夫婦父子, 悖戾如此, 不知前日之所以有行者, 何心也, 今日之安於薄行者, 又何心也? 公論激發, 不能掩覆, 宗簿寺欲收冠紅粧囚禁, 則又藏匿不許。 其拒有司之命, 是無朝廷也。 其可謂知君臣之義乎? 所犯如此, 其可齒在朝列乎? 妻妾之間, 自有其分。 僭擬之罪, 國法至嚴, 而冠紅粧蠱惑其夫, 縱恣無忌, 壽禮到其本家, 遣人察之, 使不得見其妻面。 離間骨肉, 使奪嫡女之新奴婢, 給其所生之子, 其蔑法干憲, 莫甚。 請壽禮, 先罷後推, 冠紅粧, 囚禁推考。 國家置宗簿寺, 以王子爲內提調, 卽古宗正之官。 又以他宰相, 差外提調, 使參於議論, 而可否相濟, 又有正以下之員, 掌糾察宗室, 如有不法, 隨其聞見, 完定其議, 以告於提調而啓之, 例也。 今者伊川君
              壽禮之事, 正以下完定, 告於提調, 而沈光彦托以文字之誤, 不卽啓之, 且曰: ‘吾爲提調, 公事豈不可自斷乎?’ 壽禮之罪, 人所痛憤, 而光彦爲其提調, 不以糾檢爲心, 反沮公論, 極爲未便。 光彦, 請遞宗簿寺提調, 而推考。" 答曰: "壽禮推考, 則自有其罪, 不須先罷。 冠紅粧事, 如啓。 沈光彦則不須遞提調, 推考治罪可也。" 久啓不允。
地名: 伊川 (江原道, 都護府)
年: 1561.0

○議政府請褒奬孝友、節義。 東部居參奉鄭元麟、幼學鄭元麒,
                【世以忠孝傳家, 兄弟, 自少篤於友愛。 其父母死, 親執祭奠, 晨昏哭慕, 雨雪不廢。 不脫衰絰, 不施櫛浴, 啜粥三年。 凡家廟四時朔望之祭, 一依《家禮》。 元麟死,元麒罄財送終, 葬後不近妻, 不食肉, 哀慟涕泣, 至今益篤。】
              旌門賞職; 幼學黃允謙、
                【豊基人。 少時喪母, 哀毁盡禮, 朝夕奠, 至今不廢, 出入必告。 每雞初鳴, 必具冠帶, 稽顙北辰, 願添親齡, 父所往來之路, 必自鋤治, 孝行純篤, 終始如一。 其兄得謙遘疾, 斷指嘗糞, 孝友兼至, 人無間言。】
              幼學金應璧、
                【慶州人。 性本純厚, 兄弟友愛, 相與和樂, 以養父母。 其遭喪, 一遵古制, 應璧親負土石以葬。居廬之日, 霖雨浹旬, 一夕有聲, 自父墳呼應璧者三。 應璧聞聲驚動, 上墓彷徨之際, 北山崩,壓廬舍。】
              正兵金世溫、
                【梁山人。孝心純至, 父死哀毁踰節, 親自擔土, 以襄其事。 結廬於墓側, 三年不出洞口。 一夕有虎來叫, 世溫向虎自責曰: "孝心未至, 祭祀不潔耶? 爾何至斯?" 虎卽俛首而退。 服闋時, 祭肉難備, 世溫仰天號泣, 虎獲獐, 置于墳前而去。 至今素食, 不廢朔望之祭, 與人言, 輒流涕。】
              東部居私奴徐莫同、
                【天性溫柔, 孝友兼至。 其父死, 素服三年, 別設簇子, 以表其像, 凡有節物, 必薦之, 未薦則不敢食。 其母年過八十, 遘疾不起, 一日氣絶, 斷指燒灰, 和水以灌, 移時復起, 至今存焉。】
              處女金氏,
                【金山人, 彭宗之女也。 有叛奴引群盜, 戕殺其父, 白刃交下, 處女年纔十五, 挺身翼蔽乞曰: "家財唯意所取, 只活父命。 如不欲財, 願以身代。 賊感其言, 未卽殺之, 勢甚鴟張, 父竟未免害。 處女至今不食, 哀毁骨立。】
              旌門復戶, 幼學許需、
                【其母得胸腹痛, 百藥無效, 一日病勢轉急, 氣絶移時。需急斷手指, 和藥以進, 其母卽蘇。】
              百姓李介未致、
                【蔚珍人也。年纔十八, 其母狂病、瘧疾, 一時兼發, 或蘇或絶, 至于二年之久。 介未致自斷手指燒灰, 和酒以進, 其病卽差。】
              
              金石、
                【蔚珍官奴也。 其父得厲瘧, 百藥不差, 金石斷其手指, 燒灰和酒以進, 其病卽差。】
              
              金氏、
                【蔚珍人, 前參奉崔永淸妻也。 其母得瘧幾死, 金氏自斷手指, 燒灰和酒以進, 其病卽差。】
              
              鄭氏、
                【慶州人, 李竚妻也。 事親事兄, 孝友兼至, 治家有法, 隣里嘆服。 不幸其夫早死, 親母亦罹沈痾, 鄭氏哀毁過制, 骨立成疾。 然必親具奠需, 祭亡夫, 親備藥物, 進病母。 不侍母側, 必在殯前, 日夜痛泣, 攀號擗踊, 有時氣絶, 行路聞之, 莫不墮淚。 生父四節衣服, 亦皆自辦, 以時進之。 纔經一年, 母亦捐世, 鄭氏哀慕哭踊, 仍致澌盡。】
              
              李氏、
                【慶州人, 世憲女也。 夜有盜入其家, 拔劎欲殺其父, 李氏突入大叫曰: "吾父病深, 何忍强殺?" 卽以身翼蔽, 賊曳出其父, 斫傷頭面。 李氏追出抱父, 賊益怒, 又斫李氏而終不能害。】
              
              姜氏,
                【河東人, 正兵崔泳妻也。 其父得狂疾, 姜氏自斷其手指以進, 病卽愈。】
              旌門; 百姓金仁福、
                【伊川人。 其母卒得胸腹痛, 竟日極苦, 至于氣絶。 仁福自割其右脚腿, 細切和水, 灌注口中, 其母復蘇。】
              內需司婢德今、
                【楊根人。 其父被惡虎所壓, 德今與其母, 挺身出救, 以搶刃剌虎右脅, 虎棄父, 而又壓其母。 德今又以所刃打傷, 虎鼻至於破裂。 虎重傷力困, 退伏林藪, 父母俱免。】
              
              抱川官婢德今、
                【自始䈂爲人之妾, 專志靡他, 夫死之後, 益堅其操。有一强暴者欲汚之, 德今抽刃自誓, 澟不可犯。 視父嫡子如己出, 艱備婚裝, 以成醮禮。 夫墳在楊州, 朔望則必往哭。 寡居至三十八年, 日篤守信, 年今七十矣。 有一子身死, 其妻淫奔。 德今引與同居, 感化愧悟, 不復有他志。】
              
              星州居私婢莫德,
                【嫁夫經一旬而死。 自是日夜痛泣, 凡齋祭盡心致誠。 家居不解衣裳, 常着行纏, 把其刀劎, 用以自衛, 出門如見男子, 則輒避異路, 未嘗近。 其母欲奪志, 斷髮自誓, 以示不改之意。 常欲自絶, 以其母老, 隱忍不敢爲。 平居,老母適口之味, 賣衣服以備之。 母至八十餘歲而逝, 凡齋祭葬事, 極致哀敬, 口絶水飮, 澌盡而死。】
              賞物復戶。
地名: 伊川 (江原道, 都護府)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。